【戰況S1-1】雷神大熱冇影 川田啡格W得手
2024年05月12日 12:13
東網電視
更多新聞短片
「迅步獻藝」落至啡格建功。
馬會今日母親節轉播賽雙料娛樂，上半場就係轉播日本東京競馬場嘅維多利亞一哩賽日其中7場賽事來港，S1-1場次係1800米三歲一捷馬賽，莫雷拉策騎嘅「里見禱告」被捧成大熱門，然而此駒近4仗都不入三甲，結果今次強配雷神亦不能突破，最終三甲不入。反而川田將雅嘅 「迅步獻藝」曾兩度出戰三級賽，剛戰亦取得亞軍，今次由川田將雅接手，閘前跌至4.4倍着啡格，結果末段一攻而破。
至於由津村明秀策騎嘅「聯合觀天」就後上取得亞軍，28倍冷門「賢明王者」闖入季席，而第4名就係岩田望來坐騎「軒轅星」。
S1-1賽果：9-6-3-11
二重彩賽果：9-6(50倍)